title: Σύγκριση μεθόδων χωρικής παρεμβολής για την εκτίμηση καταστροφών από ιστορικά σεισμικά φαινόμενα. Εφαρμογή σε οικισμούς της Π.Ε. Κορινθίας
title: Comparing spatial interpolation techniques for the assessment of structural damage in settlements of Corinth prefecture using historical earthquake events
titleType: AlternativeTitle
Creators: name: Τζαναβάρης, Σταύρος
Publisher: name: Πανεπιστήμιο Δυτικής Αττικής
Year: 2022
Subjects: Σεισμός
Κορινθία
Γ.Π.Σ.
Κούστας 1928
Kernel Density
IDW
Kriging
GΙS
Earthquake Corinth
Γεωγραφικά συστήματα πληροφοριών

description: Στην παρούσα μεταπτυχιακή διατριβή πραγματοποιήθηκε συλλογή και ομαδοποίηση δεδομένων από τους σεισμούς των ετών 1858, 1928, 1962 και 1981, που έγιναν στην Κορινθία, με σκοπό κυρίως την εξέταση μεθόδων εκτίμησης ζημιών στα κτίρια μέσω χωρικών παρεμβολών και την προσέγγιση της βέλτιστης εξ αυτών. Τα δεδομένα για τους σεισμούς συλλέχθηκαν από διαφορετικές πηγές: υπηρεσίες, ιστορικά βιβλία και άρθρα. Για τον σεισμό του έτους 1858, η έρευνα απέδωσε ελάχιστα στοιχεία, κυρίως μέσα από άρθρα και ιστορικά βιβλία. Ο σεισμός του έτους 1858 ήταν από τους πιο σύγχρονους καταστροφικούς σεισμούς στην Π.Ε. Κορινθίας. Κατέστρεψε πολλά κτήρια σε πολλούς οικισμούς όπως της Αρχαίας Κορίνθου, όπου καταγράφηκε μεγάλος αριθμός ζημιών. Μετά τον σεισμό του έτους 1858, η πρωτεύουσα της πρώην Επαρχίας Κορίνθου μεταφέρθηκε σε νέα θέση, με την ονομασία Νέα Κόρινθος και είναι η σημερινή πρωτεύουσα της Π.Ε. Κορινθίας. Ο επόμενος σεισμός ήταν το έτος 1928, ο οποίος κατέστρεψε και αυτός κτήρια σε πολλούς οικισμούς-πόλεις καθώς επίσης ισοπέδωσε σχεδόν ολοκληρωτικά τη Νέα Κόρινθο. Συγκρίνοντας αναφορές, στοιχεία παρατηρούμε κοινά σημεία μεταξύ των σεισμών των ετών 1858 και 1928, τόσο σ’ επίπεδο πληγέντων οικισμών-πόλεων όσο και σε ακτίνα επιρροής των. Τα κοινά σημεία είχαν επισημανθεί γνωρίζοντας ‘τη σεισμική ιστορία της ρηξιγενούς ζώνης Αρχ. Κορίνθου – Κεχριών’. Με τη χρήση των Συστημάτων Γεωγραφικών Πληροφοριών (Σ.Γ.Π.), δίνεται η δυνατότητα: α. στον προσδιορισμό των περιοχών με τις μεγαλύτερες και μικρότερες ζημιές για όλη την περίοδο που εξετάστηκε και με τις δυνατότητες της χωρικής ανάλυσης, η σύγκριση μεταξύ διαφόρων μεθόδων χωρικών παρεμβολών. Η απεικόνιση των αποτελεσμάτων με τη βοήθεια των ψηφιακών θεματικών χαρτών, καθιστά τα αποτελέσματα οπτικά σαφή και εμπεριστατωμένα. Οι επόμενοι σεισμοί των ετών 1962 και 1981, με καταστρεπτικότερο αυτού του έτους 1981, δημιούργησαν ζημιές κτηρίων στο σύνολο σχεδόν των οικισμών-πόλεων εντός της Π.Ε. Κορινθίας. Για τη συγκριτική αυτή μελέτη αξιοποιήθηκαν τα αποτελέσματα τριών χωρικών παρεμβολών (KDE, Kriging και IDW), προκειμένου η μεταξύ τους σύγκριση να υποδείξει αυτήν που προσέγγισε καλύτερα την εκτίμηση των ζημιών στα κτίρια της περιοχής μελέτης. Έδειξε επίσης τη σημαντικότητα της ύπαρξης δεδομένων από τους σεισμούς με τα ακριβή χαρακτηριστικά τους. Με μία τεχνικά ορθή και ολοκληρωμένη βάση δεδομένων που προτείνει η παρούσα διατριβή, είναι δυνατό να γίνει η απαρχή για μια νέα μεθοδολογία προσέγγισης θέσεων και περιοχών που θα πρέπει να δοθεί ιδιαίτερη βαρύτητα στις αντισεισμικές μελέτες αλλά και να βοηθήσει στην πρόληψη μελλοντικών σεισμών σε περιοχές με έντονη σεισμική δραστηριότητα.